Diari Oficial de la Generalitat Valenciana


Sumari del DOGV 5016, del 30-05-2005 (2005/5318)

RESOLUCIÓ de 4 de març de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a la reforma de les instal·lacions elèctriques de distribució corresponents a la subestació transformadora denominada ST Vila-real-sud, situada en el terme municipal de Vila-real en la província de Castelló. (ATRCCT/2004/9/12).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/5318


Data del document
:   04-03-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Vila-real
    * subministrament d'energia elèctrica
    * empresa privada

RESOLUCIÓ de 4 de març de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a la reforma de les instal·lacions elèctriques de distribució corresponents a la subestació transformadora denominada ST Vila-real-sud, situada en el terme municipal de Vila-real en la província de Castelló. (ATRCCT/2004/9/12). [2005/5318]
  
Vist l'escrit presentat per Iberdrola Distribución Eléctrica, SAU, en data 28 de setembre de 2004, davant del Servici Territorial d'Energia de Castelló, en què sol·licita que se li concedisca autorització administrativa i aprovació del projecte d'execució per a la reforma de les instal·lacions elèctriques de distribució corresponents a la subestació transformadora de 132/20 kV, denominada ST Vila-real-sud, situada en terrenys de la seua propietat en la Carretera Nacional 340 PK 57, paratge Venta de l'Home, en el terme municipal de Vila-real (Castelló). Al mencionat escrit s'adjuntaven exemplars del projecte tècnic per a l'execució de l'esmentada reforma, firmats per l'enginyer industrial Sr. Rafael Adobes Golfe i visats pel Col·legi Oficial d'Enginyers Superiors Industrials de la Comunitat Valenciana i Albacete en data 3 de setembre de 2004.
  
Resultant que els dies 17 i 25 de gener de 2005 es va publicar, respectivament, en el Diari Oficial de la Generalitat Valenciana i en el Butlletí Oficial de la Província de Castelló l'anunci corresponent a la informació pública prevista la Llei 54/1997, del Sector Elèctric, i en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist l'informe tècnic, de 15 de novembre de 2004, emés pel Servici Territorial d'Energia de Castelló.
  
Considerant que, d'acord amb la documentació que hi ha en l'expedient, la reforma sol·licitada es realitzarà en els mateixos terrenys ocupats per les instal·lacions actuals.
  
Considerant que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Resultant que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats del Ministeri d'Economia, amb àmbit d'actuació nacional.
  
Resultant que, d'acord amb el projecte presentat, la finalitat de l'ampliació sol·licitada és satisfer la creixent demanda d'energia en la zona de Castelló, amb garanties de seguretat i regularitat, així com facilitar les operacions de manteniment de la xarxa.
  
Considerant la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Considerant que s'han complit els tràmits previstos en la legislació aplicable a la sol·licitud.
  
Esta Direcció General Energia resol:
  
Primer
  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a la reforma de la subestació transformadora denominada ST Vila-real-sud situada en terrenys de la seua propietat en la Carretera Nacional 340 PK 57, paratge Venta de l'Home, en el terme municipal de Vila-real (Castelló).
  
L'abast de l'ampliació que s'autoritza és la següent:
  
- Dotació d'una nova posició de línia de 132 kV denominada: la Plana 2, que consta de:
  
Un transformador de tensió amb capacitat.
  
Un seccionador tripolar, comandament elèctric, a posada a terra.
  
Tres transformadors d'intensitat 400-800/5-5-5 A.
  
Un seccionador tripolar de connexió a barres, amb comandament manual.
  
Un interruptor tripolar de 132 kV, 3150 A, 40 ca.
  
- Pressupost: 122.859,73 euros.
  
Segon
  
Aprovar el projecte tècnic d'execució per a la reforma de la subestació citada en el punt primer de la present resolució i habilitar el titular d'esta per a la construcció de la instal·lació projectada.
  
La present resolució queda sotmesa a les condicions següents:
  
1. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.
  
2. Les instal·lacions que cal realitzar compliran amb els reglaments de seguretat industrial aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General d'Energia la corresponent autorització.
  
4. El termini previst per a l'execució de les instal·lacions és de tres mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia. Una vegada executat el projecte, s'haurà de presentar sol·licitud de posada en servici davant del Servici Territorial d'Energia de Castelló acompanyada de la documentació establida reglamentàriament.
  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.